Lie var utdannet som sykepleier, helsesøster og familieterapeut. Hun tok også graden cand.polit. ved Universitetet i Oslo. Som lektor underviste hun ved Høgskolen i Oslo. Hun spesialiserte seg innen rusproblematikk, faglig veiledning og eksistensielle problemer. Hun arbeidet 15 år som narkotikakonsulent i Oslo helseråd. Hun engasjerte seg i lokalpolitikken i 16 år, i OASE-bevegelsen fra 1977, i Storsalen menighet og i Kristen Forening for Helsepersonell.